
PROGRAM HØSTEN 1981 


Gruppe 1: Elever over 16 år 


Skolekino høsten 1981 


Med dette presenteres skolekinoens høstprogram for gruppe 1, elever over 16 
år i gymnas, yrkes- og fagskolene, lærerskolen, sosialskolen og ungdoms- 
skolens 10. klasse. 

Skolekinoen arrangeres i et samarbeid mellom Trondheim, Stjørdal, Steinkjer 
og Namsos. 

Et programutvalg velger ut de filmene som skal vises. 

HVORDAN BLI MEDLEM? 

Medlemskortene selges gjennom elevrådene og tillitsmennene i de enkelte 
klasser, og i kinoens billettluke når filmene settes opp. Også lærere og 
lektorer ved de samme skoler kan bli medlem av skolekinoen. 

Vi viser i alt 6 filmer. Medlemskortet koster kr. 25,— og gir adgang til 5 av fil- 
mene etter valg. Medlemmer som ønsker å se alle 6 filmer betaler barnebillett- 
pris for den siste filmen. Husk at medlemskortet må vises som legitimasjon. 
Det kan også bli vist en eller flere ekstraforestilinger, hvor medlemskort i 
skolekinoen gir rett til moderasjon. Ta derfor godt vare på medlemskortet. 

HAR DU SETT FILMEN FØR? 

Mange har kanskje sett en eller to av filmene tidligere. Spesielt filmer som har 
stor kunstnerisk verdi eller skal danne grunnlag for en diskusjon, kan med for- 
del sees to eller flere ganger. Når du ser en film for annen gang vil en få bedre 
tid til å studere detaljene og den kunstneriske verdien blir ofte større. Med- 
lemskortet blir derfor ikke mindre verdifullt om du har sett noen av filmene 
tidligere. 

HØSTENS PROGRAM 

presenteres på de neste sidene. Forestillingstider m.v. vil bli kunngjort i 
kinoenes annonser. 


« 1958 » 

Hvordan var ungdomsmiljøet i 1958? De som 
er førti år idag, hadde de helt andre opp- 
levelser i ten-årene enn dagens unge? Ut 
fra slike spørsmål har regissør Oddvar Bull 
Tuhus forsøkt å gjenskape noe av atmos- 
færen fra den gang. Her er minner fra skole 
og yrkesliv, fra hverdagsliv og fest. I 1958 var man midt i den første rocke- 
bølgen, og musikk/dans spiller en viktig rolle i filmen, der aktørene er unge 
amatører. Epoken hadde etter manges mening et uskyldig preg, men filmen 
forsøker å vise at alvoret ventet de unge — også en gang. 

Spilletid: 1 time 37 min. 

Trondheim: Tirsdag 17.— fredag 20. nov. Stjørdal: Mandag 23. nov. Steinkjer: 
Onsdag 25. nov. Namsos: Torsdag 26. nov. 



«JEG OG ANNIE» 

«En nervøs romanse» er undertittelen på 
Woody Allen’s komedie «Jeg og Annie». 
Det er ikke tilfeldig at han nevner seg selv 
først, for hovedpersonen er meget egoistisk. 
Woody Allen selv spiller den nevrotiske natt- 
klubb-komikeren som har et forhold til 
sangerinnen Annie, men som ikke våger å 
binde seg. Begge er preget av storbyens 
(New York) hektiske liv, og som så mange amerikanere forsøker de å løse 
sine problemer gjennom en psykiatriker. Filmen harsellerer vilt med det 
intellektuelle snobberiet i bohem-miljøet, men samtidig preges historien av 
Woody Allen’s kjærlighet til nettopp dette miljøet. Som vanlig lar han musik- 
ken gi filmen en varm undertone. 

Spilletid: 1 time 33 min. 

Trondheim: Tirsdag 8.— fredag 11. des. Stjørdal: Mandag 14. des. Steinkjer: 
Onsdag 16. des. Namsos: Torsdag 17. des. 



United Art iste ROMANSE 

uioodv allen 
diane keaton 


«FOR EN NEVE DOLLARS» 

Den ensomme rytteren med revolveren klar 
til bruk så snart det er penger å tjene . . . 
Jo, det er en kjent figur fra mange western- 
filmer. Likevel opplevde man det som noe 
nytt da Clint Eastwood dukket opp i denne 
rollen i «For en neve dollar». Mange mente 
at western-genren hadde utnyttet alle 
muligheter og kjørt seg fast i klisjéer, da 
regissør Bob Robertson med denne filmen 
sørget for en «fornyelse». Den tøffe smuglerhistorien på grensen mellom 
USA og Mexico i 1870-årene utnytter eventyr-spenningen til å avsløre kynis- 
men i spillet når innsatsen er penger. «For en neve dollar» ble opptakten 
til en «ny» western-bølge, men oppfølgerne har hatt problemer med å holde 
samme nivå. 

Spilletid: 1 time 35 min. 

Trondheim: Tirsdag 8.— fredag 11. sept. Stjørdal: Mandag 14. sept. Steinkjer: 
Onsdag 16. sept. Namsos: Torsdag 17. sept. 



«ROSE» 

Filmen om rock- og blues-sangerinnen Rose 
er et artist-portrett som forteller mye om 
det som foregår bak kulissene i en hard 
og kynisk bransje. Her går karriere og 
business foran menneskelige hensyn. 
Artisten selv fanges inn av en show-atmos- 
fære, som det er vanskelig å slippe ut av. 
Bakgrunnen for denne historien er Janis 
Joplins karriere og tragedie. Men ettersom regissør Mark Rydell kunne 
bruke Bette Midler i tittelrol len, ble også mange av hennes trekk og opp- 
levelser lagt i portrettet, som bl. a. viser hva suksessen koster. Filmen byr 
på en kjempeprestasjon av Bette Midler, som fremfører en rekke kjente 
melodier. 

Spilletid: 2 timer 14 min. 

Trondheim: Tirsdag 22.— fredag 25. sept. Stjørdal: Mandag 28. sept. .Stein- 
kjer: Onsdag 30. sept. Namsos: Torsdag 1. okt. 



«HVORDAN MAN GJØR GUTTER AV MENN» 

Soldat-farser er det mange av, men den 
svenske regissør og skuespiller Lasse Åberg 
greide faktisk å finne en ny vri med «Hvordan 
man gjør gutter av menn». På svensk heter 
filmen «Repmånad» — altså Repetisjons- 
øvelse, og det er akkurat det den handler 
om. En gjeng mer eller mindre glade karer 
er innkalt til noen ukers repetisjon av mili- 
tære kunnskaper, og det blir naturligvis 
en mengde rabalder av det. Åbergs film har nesten ikke «konstruerte» opp- 
trinn, — det meste som skildres er siikt som faktisk kunne ha skjedd under 
en militærøvelse. Men sannelig er det morsomt nok likevel, ikke minst fordi 
Åberg selv lager en lang, hengslete og tafatt komediefigur som man både 
føler med og ler av. 

Spilletid: 1 time 25 min. 

Trondheim: Tirsdag 6.— fredag 9. okt. Stjørdal: Mandag 12. okt. Steinkjer: 
Onsdag 14. okt. Namsos: Torsdag 15. okt. 


HVORDAN MAN GJØR 
GUTTER AV MENN 

V IrøPMÅNAD 

Janne Carfeson Lasse Aberg fedÅsfrom 



«GJØKEREDET» 

Det er bare fem år siden «Gjøkeredet» ble 
lansert, men den er allerede plassert i film- 
historien som ett av høydepunktene. Gjen- 
nom historien fra et hospital for mentalt 
syke, har forfatteren Ken Kesey med alvor 
og humør stilt spørsmålet om det er de inne- 
sperrede pasientene eller samfunnet utenfor 
det er noe galt med. Historien har tragiske 
trekk, men alt fortelles med desperat humor — mest samlet omkring skikkel- 
sen som Jack Nicholson spiller med hele sitt store register. Også de andre 
rollene er besatt og spilles på en suveren måte i Milos Forman’s regi. 


Ilouise fletcher 
fwiLUAM REDFiELD 

l)mt»d Artist* J^J}( 

I NICHOLSON 

iMUMFORkWK 

GJØKREDET 



Spilletid: 2 timer 13 min. 


Trondheim: Tirsdag 27.— fredag 30. okt. Stjørdal: Mandag 2. nov. Steinkjer 
Onsdag 4. nov. Namsos: Torsdag 5. nov. 


Nidaros Trykkeri, Trondheim 


• TRONDHEIM 

• ORKANGER 

• LØKKEN 

• STEINKJER 

• RANA 

• VERRAN 

• ØRLAND 

• NAMSOS 

• MELHUS 




PROGRAM HØSTEN 1981 



Gruppe 3: Elever I 4.-6. klasse 





Skolekino høsten 1981 


Med dette presenteres skolekinoens program høsten 1981 for elever i 4.-6. 
klasse. 

Skolekinoen arrangeres i et samarbeid mellom Trondheim, Orkanger, Løkken, 
Steinkjer, Rana, Verran, Ørland, Namsos og Melhus. 

Skolekinoen er et tilbud fra de respektive kinoer, der skolene — med skole- 
styrets godkjenning — medvirker i en viss utstrekning. Det understrekes både 
fra kinoenes og skolenes side at deltakelse (medlemskap) er en frivillig sak. 

HVORDAN BLI MEDLEM? 

Det vises 3 filmer. 

Medlemskortet koster kr. 9,— og gir adgang til alle 3 filmene. 
Medlemskortene selges i kinoenes billettluke når filmene settes opp. I Trond- 
heim selges også medlemskort i kinoenes forsalg, Sentrum kino, for de som 
ønsker å sikre seg medlemskort på forhånd. 

Også lærere kan bli medlemmer av skolekinoen. 

FORELDREKORT 

For foreldre eller andre foresatte som gjerne vil følge barna til kinoen er de* 
adgang til å kjøpe «foreldrekort». Hvert foreldrekort koster kr. 15,— og gir ac 
gang til de samme filmene. 

PROGRAMUTVALG 

Et programutvalg, oppnevnt av Trondheim skoleråd, godkjenner de filmene 
som skal vises. Elever og lærere både fra ungdomsskolen og barneskolen er 
representert i utvalget. 

HØSTENS PROGRAM 

presenteres på de neste sidene. Forestillingstider m.v. vil bli kunngjort i kino- 
annonsene. Normalt vil forestillingene i Trondheim være kl. 16.30. 


STOMPA — SELVFØLGELIG 

De fleste kjenner Stompa og hans muntre 
kamerater fra Langåsen Pensjonatskole bl. a. 
gjennom den første Stompa-filmen «Stompa 
& Co.» Her følger film nr. 2, «Stompa, selv- 
følgelig», som i morskap og fantasi ikke står 
noe tilbake for den første. 

Langåsen Pensjonatskole står denne gang 
foran sitt 50-års jubileum, og rektor C. W. Ulrichsen aktiviserer elevene sine 
til en festforesti Iling i gymnastikksalen. Og f estf oresti 1 1 i ng blir det! Vi møter 
i den anledning lektor P. T. Tørrdal i visse og ofte komiske situasjoner, 
mildt sekundert av kollega Brandt og fru Madsen. Det er ikke fritt for at 
Stompa og vennene hans erter lektor Tørrdal litt av og til fordi han har 
å lett for å bli ergelig og fornærmet når guttene finner på noe rart, som 
gutter gjør i den alderen. Det er ikke vondt ment .... 

Stompa-filmene hører med til de sjeldne filmer som alltid virker like friske 
og umiddelbare, og som henrykker stadig nye barn, påny og påny. 

Spilletid: 1 time 24 min. 

Ørland: Onsdag 2. sept. Orkanger: Fredag 4. sept. Løkken: Tirsdag 8. sept. 
Melhus: Onsdag 9. sept. Heimdal: Torsdag 10. sept. Trondheim: Mandag 
14.— fredag 18. sept. Namsos: Tirsdag 22. sept. Verran: Onsdag 23. sept. 
Steinkjer: Torsdag 24.— fredag 25. sept. Rana: Mandag 28.— tirsdag 29. sept. 



.2o. FARGER 



ANTHONY 

KEMP 

WILLIAM 
BURLEIGH 


DETTE ER VÅR GATE 


Gata heter Paals-gaten og ligger i Budapest. 
Tidspunktet er litt etter århundreskiftet. 
To guttebander kjemper mot hverandre. Den 
ene banden består av elever i en skole for 
borgerklassens barn, den andre av nevester- 
ke arbeidergutter. Skolebanden har lagt be- 
slag på en lagerplass for tømmer, arbeider- 
guttene holder til på en skogrik øy i Donau. 
Linder et par spennende døgn utkjempes en kamp om disse tilholdsstedene. 
Innenfor den dramatiske handlingsrammen blir det reist mange viktige spørs- 
mål. Å være tro mot en kamerat, å være tro mot en leder, å være tro mot din 


Dette er 
vår gate 

(THE B0Y5 OF PAUL STREET) 


egen samvittighet- når faller dette sammen, når kommer lojalitetene i konflikt 
med hverandre? Kan vi gjøre godt det onde vi har øvd mot et menneske, som 
vi urettferdig har stemplet som en «feiging». Er forræderi utilgivelig? Selv om 
handlingen utspiller seg for 60-70 år siden, engasjerer filmen sterkt. Følelses- 
messig, og i sin problemstilling, er filmen aktuell også idag. 

Spilletid: 1 time 45 min. 

Ørland: Onsdag 30. sept. Orkanger: Fredag 2. okt. Løkken: Tirsdag 6. okt. 
Melhus: Onsdag 7. okt. Heimdal: Torsdag 8. okt. Trondheim: Mandag 12.— 
fredag 16. okt. Namsos: Tirsdag 20. okt. Verran: Onsdag 21. okt. Steinkjer: 
Torsdag 22.— fredag 23. okt. Rana: Mandag 26.— tirsdag 27. okt. 



FARGER-^- 

SvncRon^, 


THOR > 
HEYERDAHLS 

verdens^ 
suksess r 

Norsk 

kommentar 



RA 

Nordmannen Thor Heyerdahl ville bevise at 
det kan ha vært kontakt mellom det afri- 
kanske og det søramerikanske kontinent så 
tidlig som 3-4 000 år f. Kr. Forutsetningen 
for en slik kontakt var at de egyptiske papyrus- 
båter greide å ta seg den lange veien over 
havet. I 1969 sendte Heyerdahl Ra I fra Bar- 
bados med kurs for de vest-indiske øyer, men 
denne seilasen måtte avbrytes. I 1970 la Heyerdahl ut med en forbedret utgave 
av båten, Ra II, og et internasjonalt mannskap. I løpet av 57 dager seilte båten 
5 262 sjømil og beviste at en av oldtidens papyrusbåter kunne ha krysset Atlan- 
teren. Opptak fra forberedelsene til og gjennomføringen av de to ekspedisjo- 
ner er satt sammen til en helaftens dokumentarfilm. Vi opplever den vanske 
lige ekspedisjonens mange nervepirrende situasjoner og ser hvordan sam- 
arbeidet gror fram mellom svart og hvit, araber og jøde, russer og amerikaner 
ombord. Felles slit og felles skjebne forener. Filmen blir kommentert av Thor 
Heyerdahl selv og journalist Sven Krohn. 


Spilletid: 1 time 46 min. 


Ørland: Onsdag 28. okt. Orkanger: Fredag 30. okt. Løkken: Tirsdag 3. nov. 
Melhus: Onsdag 4. nov. Heimdal: Torsdag 5. nov. Trondheim: Mandag 9.— 
fredag 13. nov. Namsos: Tirsdag 17. nov. Verran: Onsdag 18. nov. Steinkjer: 
Torsdag 19.— fredag 20. nov. Rana: Mandag 23.— tirsdag 24. nov. 


Nidaros Trykkeri, Trondheim 




TRONDHEIM 

ORKANGER 

STJØRDAL 

RANA 

NAMSOS 

STEINKJER 

VERRAN 

ØRLAND 


PROGRAM HØSTEN 1981 


Gruppe 2: Elever I 7.-9. klasse 


Skolekino høsten 1981 

Med dette presenteres skolekinoens program for høsten 1981 for elever i 
7.-9. klasse. Skolekinoen arrangeres i et samarbeid mellom Trondheim, 
Stjørdal, Rana, Namsos, Steinkjer, Verran, Ørland, Melhus og Orkanger. 

Skolekinoen er et tilbud fra de respektive kinoer, der skolene — med skole- 
styrets godkjenning — medvirker i en viss utstrekning. Det understrekes både 
fra kinoenes og skolenes side at deltakelse (medlemskap) er en frivillig sak. 

HVORDAN BLI MEDLEM? 

Medlemskortene selges i kinoenes billettluke når filmene settes opp. I Trond- 
heim selges også medlemskort i kinoenes forsalg, Sentrum kino, for de som 
ønsker å sikre seg medlemskort på forhånd. 

Også lærere kan bli medlem av skolekinoen. 

Medlemskortet koster kr. 12,— og gir adgang til alle 4 filmene. 

PROGRAMUTVALG 

Et programutvalg, oppnevnt av Trondheim Skoleråd, godkjenner de filmene 
som skal vises. Elever og lærere både fra ungdomsskolen og barneskolen er 
representert i utvalget. 

HAR DU SETT FILMEN FØR? 

Mange har kanskje sett noen av filmene tidligere. Spesielt filmer som har stor 
kunstnerisk verdi eller skal danne grunnlag for en diskusjon, kan med fordel 
sees to eller flere ganger. Når en ser en film for annen gang vil en få bedre tid 
til å studere detaljene og den kunstneriske verdien blir ofte større. Medlems- 
kortet blir derfor ikke mindre verdifullt om du har sett noen av filmene tid- 
ligere. 

HØSTENS PROGRAM 

presenteres på de neste sidene. Forestillingstider m.v. vil bli kunngjort i kino- 
annonsene. 


BREAKING AWAY 

Hovedpersonene i denne filmen er fire gutter 
i en amerikansk universitetsby, som har 
droppet skolen etter de obligatoriske årene. 
De fire Dave, Mike, Moocher og Cyril kalles 
«cutters» og er i stadig klammeri med stu- 
dentene. Dave er helfrelst på proffesjonell 
sykkelsport, og derfor Italiapatriot til de 
grader at han pugger italienske gloser og 
lytter til Carusos musikk. De fire holder 
sammen i tykt og tynt. Men årene går og de 
voksnes verden rykker stadig nærmere. 
Adresseavisen skrev om filmen: «Den er usedvanlig levende, proppfull av akti- 
itet, overrislet av fin musikk og så herlig ungdommelig at det også smitter 
oss som er for gamle for Inter Rail.» 

Spilletid: 1 time 41 min. 

Ørland: Onsdag 16. sept. Orkanger Fredag 18. sept. Melhus: Onsdag 23. 
sept. Heimdal: Torsdag 24. sept. Trondheim: Mandag 28. sept.— 1. okt. 
Stjørdal: Fredag 2. okt. Namsos: Tirsdag 6. okt. Verran: Onsdag 7. okt. 
Steinkjer Fredag 9. okt. Rana: Mandag 12.— tirsdag 13. okt. 



SILENT MOVIE 

Vi er i Hollywood i 1976. En tidligere film- 
regissør, Mel Funn, og hans medhjelpere 
Marty Eggs og Dom Bell, gjør nå fortvilte 
forsøk på et come back. Det er mye som 
står på spill. Deres innsats kan redde et 
vaklende studio og dets sjef fra å falle i 
klørne på et beryktet syndikat. Funns løsning 
er at han vil lage en mange millioners stum- 
.ilm med fem superstjerner i hovedrollene — James Caan, Burt Reynolds, 
Liza Minnelli, Paul Newman og Anne Bancroft, samt den kjente franske 
pantomimikeren Marcel Marceau. Spørsmålet er bare om han vil klare å få 
disse til å bli med i filmen. 

Spilletid: 1 time 27 min. 

Ørland: Onsdag 7. okt. Orkanger Fredag 9. okt. Melhus: Onsdag 14. okt. 
Heimdal: Torsdag 15. okt. Trondheim: Mandag 19.— torsdag 22. okt. Stjørdal: 
Fredag 23. okt. Namsos: Tirsdag 27. okt. Verran: Onsdag 28. okt. Steinkjer 
Fredag 30. okt. Rana: Mandag 2.— tirsdag 3. nov. 





KRONPRINSEN 

Pål Bang-Hansens spillefilm «Kronprinsen» 
forteller historien om en ung politikers vekst 
og fall. Filmen tar sitt utgangspunkt i norsk 
politisk hverdag, uten vold og terror, men 
med en dramatikk som vil engasjere de 
fleste. Personene som skildres er overbe- 
visende og levende — ikke konstruerte 
skikkelser. 

Musikken er ved Sigmund Groven og 
Vårsøg. 


Ørland: Onsdag 21. okt. Orkanger: Fredag 23. okt. Melhus: Onsdag 28. okt. 
Heimdal: Torsdag 29. okt. Trondheim: Mandag 2.— torsdag 5. nov. Stjørdal: 
Fredag 6. nov. Namsos: Tirsdag 10. nov. Verran: Onsdag 11. nov. Steinkjer: 
Fredag 13. nov. Rana: Mandag 16.— tirsdag 17. nov. 


SARAH T. 

Femtenårige Sarah er skilsmissebarn. Sam- 
men med moren og stefaren flytter hun til et 
nytt sted, noe som tvinger Sarah til å be- 
gynne på en ny skole. Samtidig som hun 
savner faren får hun store problemer med 
å tilpasse seg den nye skolen. For å dempe 
problemene begynner hun å drikke i smug. 
Selv anser hun ikke alkoholen som et pro- 
blem og mener at hun kan slutte når hun 
selv vil. Dette viser det seg at hun ikke greier 
Regissøren Donner har laget en troverdi v 
og dramatisk historie om hvor lett alkohol 
kan gå over fra en angstdemper til en forbannelse. Et fremtredende trekk 
ved filmen er også de voksnes dobbeltmoral overfor ungdommens drikke- 
vaner. I hovedrollen som Sarah spiller kjente Linda Blair. 

Spilletid: 1 time 36 min. 

Ørland: Onsdag 18. nov. Orkanger: Fredag 20 nov. Melhus: Onsdag 25. nov. 
Heimdal: Torsdag 26. nov. Trondheim: Mandag 30. nov.— torsdag 3. des. 
Stjørdal: Fredag 4. des. Namsos: Tirsdag 8. des. Verran: Onsdag 9. des. 
Steinkjer. Fredag 11. des. Rana: Mandag 14.— tirsdag 15. des. 




Spilletid: 1 time 36 min. 


Nidaros Trykkeri, Trondheim 






• TRONDHEIM 

• ORKANGER 

• LØKKEN 

• STEINKJER 

• RANA 

• VERRAN 

• ØRLAND 

• MELHUS 

• NAMSOS 



PROGRAM HØSTEN 1981 


Gruppe 4: Elever i 1.— 3. klasse 


Skolekino høsten 1981 


Med dette presenteres skolekinoens program høsten 1981 for elever i 1.— 3. 
klasse. 

Skolekinoen arrangeres i et samarbeid mellom Trondheim, Orkanger, Løkken, 
Steinkjer, Rana, Verran, Ørland, Namsos og Melhus. 

Skolekinoen er et tilbud fra de respektive kinoer, der skolene — med skole- 
styrets godkjenning — medvirker i en viss utstrekning. Det understrekes både 
fra kinoenes og skolenes side at deltakelse (medlemskap) er en frivillig sak. 

HVORDAN BLI MEDLEM? 

Det vises 3 filmer. 

Medlemskortet koster kr. 9,— og gir adgang til alle 3 filmene. 
Medlemskortene selges i kinoenes billettluke når filmene settes opp. I Trond- 
heim selges også medlemskort i kinoenes forsalg, Sentrum kino, for de som 
ønsker å sikre seg medlemskort på forhånd. 

Også lærere kan bli medlemmer av skolekinoen. 

FORELDREKORT 

For foreldre eller andre foresatte som gjerne vil følge barna til kinoen er det 
adgang til å kjøpe «foreldrekort». Hvert foreldrekort koster kr. 15,— og gir ac 
gang til de samme filmene. 

PROGRAMUTVALG 

Et programutvalg, oppnevnt av Trondheim skoleråd, godkjenner de filmene 
som skal vises. Elever og lærere både fra ungdomsskolen og barneskolen er 
representert i utvalget. 

HØSTENS PROGRAM 

presenteres på de neste sidene. Forestillingstider m.v. vil bli kunngjort i kino- 
annonsene. Normalt vil forestillingene i Trondheim være kl. 16.30. 


FAR TIL FIRE 

Dette er den første «Far til fire»-filmen 
som ble laget. Her er lille Per ennå bare 
en pjokk i 4— 5-årsalderen. Han er en 
hjerteknuser og sannhetssier. Med sine 
kjappe, oppriktige svar skaper han latter- 
bølger og kaster et skarpt lys over mange 
voksnes ofte nokså merkelige opptreden. 
Blant de vokstne finner vi da først og 
fremst far selv, enkemann med bra kontorjobb, men altfor beskjeden når det 
gjelder å be om lønnspålegg. På festdager innfinner gjerne onkel Anders 
seg, en fyr med sans for spillopper og det danske frokostbord. Fru Sejersen 
^r ikke alltid like velkommen. Hun vil gjerne prøve å «kapre» far — og det 
r verken lille Per eller hans søsken begeistret for. Pers søsken, ja det er 
tvillingparet Ole og Mie i skolealderen, og Storesøster som er hjemme og tar 
seg av familien og huset. Men som enhver ung jente har «Søs» det med å 
bli brått og alvorlig forelsket — om og om igjen. Filmene om «Far til fire» 
ble laget i Danmark i 1950- og 1960-årene. En tegneserie av Kaj Engholm, 
som også blir trykket i endel norske aviser, ga idéen til filmene. Denne 
første filmen er i svart/hvitt, men med lille Per i spissen for all moroa savner 
en ikke farger. Her er hjertevarme og dansk «lune». 

Spilletid: 1 time 40 min. 

Ørland: Onsdag 9. sept. Orkanger: Fredag 11. sept. Løkken: Tirsdag 15. 
sept. Melhus: Onsdag 16. sept. Heimdal: Torsdag 17. sept. Trondheim: 
Mandag 21.— fredag 25. sept. Namsos: Tirsdag 29. sept. Verran: Onsdag 
30. sept. Steinkjer: Torsdag 1.— fredag 2. okt. Rana: Mandag 5.— tirsdag 6. okt. 

THE WATER BABIES 

Engelske og polske filmfolk har slått seg 
sammen og laget en blanding av vanlig 
spille- og tegnefilm over en klassisk barne- 
bok fra den victorianske tid: «The Water Ba- 
bies». Resultatet er en film som virkelig ska- 
per feststemning i kinosalen. 

Den hunsede feiergutten Toms opplevelser 
på det fornemme slottet i Yorkshire med 
tusen og en skorsteinspiper og hos Kong Neptun i undervannsverdenen er 
spennende, eventyrlige og gøyale. 

Hummeren Jock med skottelue og skottelynne, havhesten Terence med 
verdensnavnet engelsk «spleen» og sverdfisken Claude med franske muske- 



ter-manerer er festlige bekjentskaper. Det er bare å gi seg over og synge med i 
«High Cacalorum», når disse sammen med Tom ordner opp med den farlige 
Haien, som har tatt undervannsbarna til fange. 

Spilletid: 1 time 38 min. 

Ørland: Onsdag 14. okt. Orkanger: Fredag 16. okt. Løkken: Tirsdag 20. okt. 
Melhus: Onsdag 21. okt. Heimdal: Torsdag 22. okt. Trondheim: Mandag 26.— 
fredag 30. okt. Namsos: Tirsdag 3. nov. Verran: Onsdag 4. nov. Steinkjer: 
Torsdag 5.— fredag 6. nov. Rana: Mandag 9.— tirsdag 10. nov. 


STOMPA & CO. 

Stompa og hans muntre kamerater på Lang- 
åsen Pensjonatskole skulle være velkjente 
av barn i alle aldre. De mange Stompa- 
bøkene, så vel som hørespill og filmer har 
vakt enorm begeistring over alt, og noen 
nærmere presentasjon av Stompa eller 
kameratene hans skulle derfor være over- 
flødig. Stompa & co. er ganske alminnelige 
gutter med livlig fantasi og sans for humor, — noe som enkelte voksne ikke 
riktig forstår, som f. eks. lektor P. T. Tørrdal. 

Om handlingen i denne filmen er å si at den ikke er viet «spennende 
forbryterjakt» med påfølgende heltedyrkelse av hovedpersonene; selv om 
de ganske riktig blir helter på sin nokså spesielle måte. Men guttene på 
Langåsen opplever artige ting likevel — med en edderkopp, et marsvin 
og en svømmekonkurranse. For ikke å snakke om visse misforståelser 
med en straffelekse og en brannøvelse. 

Nils-Reinhardt Christensen har vært regissør for filmen, som er den første 
av Stompa-filmene. 

Spilletid: 1 time 31 min. 

Ørland: Onsdag 11. nov. Orkanger: Fredag 13. nov. Løkken: Tirsdag 17. nov. 
Melhus: Onsdag 18. nov. Heimdal: Torsdag 19. nov. Trondheim: Mandag 23.— 
fredag 27. nov. Namsos: Tirsdag 1. des. Verran: Onsdag 2. des. Steinkjer: 
Torsdag: 3.— fredag 4. des. Rana: Mandag 7.— tirsdag 8. des. 

